רודולפינה מנצל

רודולף ורודולפינה מנצל ב-[[1914]]
רודולפינה מנצל (בגרמנית: Rudolphina Menzel; 1891 – 1973) הייתה מאלפת כלבים ומדריכת כלבנות יהודייה שפעלה באוסטריה, בגרמניה ובישראל. עסקה באילוף כלבים למשימות ביטחון, בשירות המשטרה האוסטרית, הצבא הגרמני, הצבא הבריטי ו"ההגנה", ולאחר מכן אילפה בישראל כלבי נחייה לעיוורים.

==ביוגרפיה==
מנצל נולדה ב-1 במרץ 1891<ref name=":0"></ref> בווינה למשפחת וולטוך (Waltuch)<ref name=":0" /> האמידה. היא למדה באוניברסיטת וינה, ושם קיבלה תואר דוקטור בפסיכולוגיה, ביולוגיה וביוכימיה. במהלך לימודיה הייתה פעילה באגודת הסטודנטים הציונית והקימה את הסניף הווינאי של תנועת הנוער הציונית "תכלת לבן". בשנת 1915 נישאה לרופא רודולף מנצל, והשניים עברו להתגורר בווילה מפוארת בעיר לינץ.

בשנות ה-20 הקימו בני הזוג מנצל בביתם בית ספר לאימון כלבי תקיפה, הגנה, שמירה וגישוש, וערכו מחקרים בתחום זה, שזיכו אותם במוניטין בינלאומי. הם אילפו כלבים להגיב לפקודות בעברית, ושלחו אותם לארץ ישראל. כלבים שאימנה למען משטרת אוסטריה והצבא הגרמני אולפו אף הם להגיב רק לפקודות בעברית. בשנת 1934 הגיעה לביקור ראשון בארץ ישראל, והכשירה מאלפי כלבים של "ההגנה".

בעקבות האנשלוס – סיפוח אוסטריה לגרמניה בשנת 1938, הורה היטלר להעביר את בני הזוג מנצל למחנה של הצבא הגרמני, כדי שיעבדו בשירותו. בעזרתו של סגן מפקד האס-אס בלינץ, שהיה ידידם, נמלטו בני הזוג מנצל, וב-12 בספטמבר 1938<ref name=":0" /> הגיעו עם אחדים מכלביהם לארץ ישראל. בני הזוג התגוררו בקיבוץ רמת יוחנן, ולאחר מכן עברו לקריית מוצקין, שם הקימה מנצל את "המכון לחקר כלבים ואילופם". במכון עסקו תחילה באילוף כלבים לצורכי ביטחון, ובין השאר הוכשרו בו כלבים לגילוי מוקשים. בהדרגה הפך המכון למרכז ארצי לגידול כלבים גזעיים, בין השאר לצורכי חקלאות.

בשנת 1942 פנה אליה הצבא הבריטי, כדי שתכשיר 400 כלבים למען הכוחות שפעלו בצפון אפריקה. מנצל נועצה במשה שרת, ראש המחלקה המדינית של הסוכנות היהודית, והוא הורה לה להיעתר לבקשה. הבריטים הבטיחו שלא ישתמשו בכלבים אלה נגד יהודים, ועמדו בהבטחתם.

מנצל גילתה וטיפחה את גזע הכלב הכנעני והעניקה לו את שמו, הביאה להכרה בו כגזע נפרד, ואף ייצאה ממנו לארצות הברית ולמדינות נוספות.

לאחר מלחמת העצמאות עברה להכשרת כלבי נחייה לעיוורים, בשנת 1949 הקימה בקריית חיים את המכון לאימון כלבי נחייה לעיוורים, שפעל עד 1970. בשנות ה-60 לימדה פסיכולוגיה של בעלי חיים באוניברסיטת תל אביב והייתה האשה הראשונה שהייתה לפרופ' באוניברסיטה זו (1962). רודולפינה מנצל נפטרה ב-7 במאי 1973<ref>מודעת אבל, עמוד 5 בעיתון "דבר", 8 במאי 1973</ref>, כמעט שלוש שנים לאחר פטירת בעלה, ב-1 באוגוסט 1970.<ref>מודעת אבל, עמוד 6 בעיתון "מעריב", 2 באוגוסט 1970</ref>

כתביה ומכתביה נשמרים בארכיון הציוני המרכזי בירושלים.

==מספריה==
כל ספריה נכתבו יחד עם בעלה, רודולף מנצל.
* חנוך כלבים ואלופם, לנוטר, תרצ"ט
* על כלבים, חתולים ושאר ידידים, הוצאת הקיבוץ המאוחד, תשכ"ט
<DIV dir=ltr>
* Wesenserprobung, ihre theoretischen Grundlagen u. ihre praktische Ausführg, 1930
* Die Verwertung der Riechfähigkeit des Hundes im Dienste der Menschheit : Wissenschaftl. Grundvoraussetzungen u. prakt. Anleitung zur Abrichtung u. Führung von Spürhunden im Ausforschungsdienst, 1930
* Praktische Anleitung für die Durchführung von Eignungsprüfungen bei den Nichtjagdhunderassen, 1937
* Welpe und Umwelt, 1937
* Schwalbensommer, 1952
* Pariahunde, 1960
</DIV>

== לקריאה נוספת ==
Susan Martha Kahn, Canine Pioneer: The Extraordinary Life of Rudolphina Menzel, Brandeis University Press, 2022

==קישורים חיצוניים==

* 
* 
* 
* 
* 
* רחל קוריאט, "פנו דרך לחלוציות החדשה לכיבוש הכלב עבור בניין ארצנו": בניית שדה הפעולה של גידול כלבים מקצועי בארץ -ישראל 1934-1948, מתוך "חיות וחברה" - כתב העת הישראלי לקשר בין אנשים לבעלי חיים, גיליון 30, עמודים 48–56, אביב 2006
**מבוסס על [https://www.dropbox.com/s/65rp4dfmxlicdqj/Make%20way%20for%20the%20new%20pioneers%20to%20conquer%20the%20dog%20for%20the%20building%20of%20our%20country.pdf?dl=0 עבודת גמר לתואר שני באותו שם] בהדרכת ד"ר רקפת סלע-שפי, אוניברסיטת תל אביב, תשס"ה 2004.
* 
* גדעון טיקוצקי, [https://www.haaretz.co.il/opinions/letters/1.1195834 הכלבה הציונית], על אזכורם של בני הזוג מנצל באחד מסיפורי לאה גולדברג, תגובה לכתבתו של עופר אדרת (ותגובות נוספות), באתר הארץ, 2 באפריל 2010
* 
* [https://web.archive.org/web/20120505015609/http://www.archives.mod.gov.il/pages/Exhibitions/animals/dogs.asp מפרופ' רודולפינה מנצל ועד ליחידת "עוקץ" – כלבים בצמרת], באתר ארכיון צה"ל ומערכת הביטחון
* 

==הערות שוליים==

קטגוריה:חברי בלאו וייס
קטגוריה:יהודיות אוסטריות
קטגוריה:סגל אוניברסיטת תל אביב: פסיכולוגיה
קטגוריה:נשות העלייה החמישית
קטגוריה:אנשי העלייה החמישית
קטגוריה:אילוף כלבים
קטגוריה:ישראליות שנולדו ב-1891
קטגוריה:ישראלים שנולדו ב-1891
קטגוריה:ישראליות שנפטרו ב-1973
קטגוריה:ישראלים שנפטרו ב-1973